stanford-oval/wikipedia huggingface dataset:
הביתן המלכותי
תיירות

רכישת הביתן המלכותי מהמלכה ויקטוריה על ידי עיריית ברייטון, סימנה את תחילתה של האטרקציה של האתר כיעד תיירותי. הביתן המלכותי שונה מבית מגורים פרטי לאטרקציה ציבורית בבעלות אזרחית. כיום, כ־400,000 אנשים מבקרים בביתן המלכותי מדי שנה. הצילום מותר בתוך הביתן המלכותי. רבים מהפריטים בארמון מושאלים, במיוחד מהמלכה אליזבת השנייה.
מקום נישואין

הביתן המלכותי מורשה כמקום לחתונות. ב־29 במרץ 2014, אירח הביתן המלכותי אירח את אחד מראשוני הנישואים החד־מיניים החוקיים שהתקיימו בבריטניה בעקבות חקיקתו של חוק נישואים חד־מיניים מ־2013.
גן הביתן המלכותי

בגן הביתן המלכותי, שבשטח הביתן, יש מגוון רחב של צמחים, לאחר ששוחזרו לחזון הריג'נסי המקורי של נאש. אומרים שזהו גן הריג'נסי המשוחזר במלואו היחיד בבריטניה. הגן מתוחזק בשיטות אורגניות בלבד על ידי צוות קרן הגן בהובלת גנן ראשי וכולל מתנדבים.
הגן משמש לעיתים קרובות על ידי אמני רחוב, במיוחד בקיץ. יש גם בית קפה בגן.
הגן רשום בדרגה II (בניינים בעלי עניין אדריכלי או היסטורי מיוחד), הרשום בפנקס הפארקים והגנים ההיסטוריים. אנגליה ההיסטורית קבעה שהגן "בסיכון" באוקטובר 2017 בשל האופי המקורי שלו שנהרס, ומאפילים עליו גידורים מכוערים, פחי אשפה, שילוט ותאורה וכדומה. מועצת העיר ברייטון והוב פתחה התייעצות ציבורית על עתיד הגנים לאחר שהוכנסו לרישום "בסיכון" של אנגליה ההיסטורית. רשימה של למעלה מ־20,000 מקרי פשע ותקריות התנהגות אנטי־חברתיות (כולל התנהגות מינית מגונה ושימוש בסמים) שהתרחשו בגנים דווחה למועצת העיר בשנת 2017, מה שהעלה את האפשרות לגדר את הגנים ולסגור אותם בשעה לילה.
גלריית תמונות

גני הביתן עם הביתן ברקע
הכיפות
הביתן המלכותי
הגג
הערות שוליים

↑  "History of the Royal Pavilion - Brighton Museums website". אורכב מ-המקור ב-3 ביוני 2015. {{cite web}}:  (עזרה)
↑  "The Royal Pavilion & Museums Trust". Royal Pavilion and Museums Brighton and Hove.
↑  "Brighton Pavilion and Museums staff "concerned" about trust move". Museums Association.
↑  David Beevers, ed., The Royal Pavilion, Brighton: Souvenir Guide and Catalogue 2008:5.
↑  "Khan Academy". Khan Academy (באנגלית). נבדק ב-6 ביולי 2017. {{cite web}}:  (עזרה)
↑  Chainey, Graham (26 בדצמבר 2014). "Queen Victoria and an end to Brighton's royal connection". Brighton and Hove Independent. {{cite news}}:  (עזרה)
↑  Dale, Antony (1977). Brighton Town and Brighton People. Chichester: Phillimore. p. 221. ISBN 0-85033-219-2.
↑  "History". Royal Pavilion (באנגלית בריטית). נבדק ב-6 ביולי 2017. {{cite web}}:  (עזרה)
↑  "Indian & Sikh Soldiers World War I | Brighton Royal Pavilion Hospital". www.sikhmuseum.com. נבדק ב-15 ביולי 2016. {{cite web}}:  (עזרה)
↑  Kennedy, Maev. "Royal treatment". The Guardian. נבדק ב-18 בנובמבר 2015. {{cite web}}:  (עזרה)
↑  "Filming and photography". Royal Pavilion.
↑  Chakrabarti, Reeta (28 במרץ 2014). "Gay marriage legalised at midnight in England and Wales". BBC News. נבדק ב-21 ביולי 2014. {{cite web}}:  (עזרה)
↑  "Same-sex marriage now legal as first couples wed". BBC News. 29 במרץ 2014. נבדק ב-21 ביולי 2014. {{cite news}}:  (עזרה)
↑  "Ten things you might not know about the Pavilion Garden". Brightonmuseums.org.uk.
↑  "Royal Pavilion Garden". Brighton-hove.gov.uk.
↑  Caroline Davies (26 באוקטובר 2017). "Brighton Pavilion Garden and gasholder join at-risk heritage list". The Guardian. {{cite news}}:  (עזרה)
↑  "Sex, drugs and poo at Brighton's Royal Pavilion Gardens". The Argus. 17 במאי 2018. {{cite news}}:  (עזרה)
| ארמונות מלכותיים בבריטניה |
| --- | --- | --- |
| בשימוש כיום | ארמון בקינגהאם • ארמון הולירוד • ארמון וסטמינסטר • ארמון סנט ג'יימס • ארמון קנזינגטון • בית סאנדרינגהאם • בית קלרנס • הייגרואוב • טירת בלמורל • טירת הילסבורו • טירת וינדזור • פארק באגשוט • גטקום פארק |  |
| ארמונות היסטוריים | ארמון אלת'ם • ארמון בוליו • ארמון בומונט • ארמון בריידוול • ארמון דנפרמליין • ארמון וייטהול • ארמון לינלית'גו • ארמון נונסאץ' • ארמון פלסנטיה • ארמון סבוי • ארמון קיו • בית אוסבורן • בית המלכה • בית מרלבורו • המפטון קורט • טירת אדינבורו • טירת ביינארד • טירת בלוודיר • טירת מיי • טירת סטירלינג • מצודת לונדון • קינגס לאנגלי • הביתן המלכותי |  |
| --- | --- |
בקרת זהויות :  NLI: 987007285429705171  BnF: cb12301955z (data)  GND: 4643140-8  ISNI: 0000 0001 2167 0247  LCCN: sh2005004170  SUDOC: 031888534  VIAF: 266403870   WorldCat (עם VIAF): 266403870 
חדר הנשפים המעוטר בביתן המלכותי, מתוך "הנופים של הביתן המלכותי" של ג'ון נאש (1826)
התקרה של חדר המוזיקה בביתן המלכותי
סלון גדול בביתן המלכותי בברייטון, מתוך "הנופים של הביתן המלכותי" של ג'ון נאש (1826)
הביתן המלכותי בשקיעה
מיטות בית חולים בכיפה במלחמת העולם הראשונה
שביל בגני הביתן
הפיזיקה של העתיד

| --- | --- |

 מידע כללי
 מאת:  מיצ'יו קאקו
 שפת המקור:  אנגלית
 סוגה:  מדע פופולרי
 נושא:  מדע 
 הוצאה
 תאריך הוצאה:  2011
 מספר עמודים:  376
 הוצאה בעברית
 הוצאה:  אריה ניר
 תאריך:  2012
 תרגום:  אורי שגיא
 סדרה
 ספר קודם:  הפיזיקה של הבלתי אפשרי 
 הספר הבא:  העתיד של המוח 
 קישורים חיצוניים
 הספרייה הלאומית:  003447265
 
הפיזיקה של העתיד: כיצד ישנה המדע את גורל האנושות ואת חיי היום-יום שלנו עד שנת 2100 הוא ספר מאת הפיזיקאי התאורטי מיצ'יו קאקו שיצא בשנת 2011 באנגלית, ובשנת 2012 בעברית. הספר משער את האפשרויות של פיתוח טכנולוגי עתידי במהלך 100 השנים הבאות. בעזרת ראיונות עם מדענים בולטים בתחום המחקר קאקו פורס את החזון שלו להתפתחויות הקרובות ברפואה, מחשבים, בינה מלאכותית, ננוטכנולוגיה ואנרגיה. קאקו כותב כי הוא מקווה שתחזיותיו לשנת 2100 יהיו מוצלחות כמו תחזיותיו של סופר המדע בדיוני ז'ול ורן. קאקו משווה את ראיית הנולד של ורן לזו של מנהל הדואר הכללי של ארצות הברית ג'ון וונמאקר, שטען בשנת 1893 שגם בעוד מאה שנה יעבירו את הדואר עם סוסים, ושל יו"ר IBM תומאס ווטסון, שטען בשנת 1943 כי "אני חושב שיש שוק עולמי אולי לחמישה מחשבים". קאקו מצביע על היסטוריה ארוכה של תחזיות כושלות כדי להדגיש את הרעיון שלו ש"זה מסוכן להמר נגד העתיד". הספר היה ברשימת רבי-המכר של "הניו יורק טיימס" במשך חמישה שבועות.
תוכן

כל פרק מחולק לשלושה חלקים: העתיד הקרוב (ההווה עד שנת 2030), אמצע המאה (2030 עד 2070) והעתיד הרחוק (2070 עד 2100), קאקו מציין כי פרקי הזמן הם קירובים גסים שרק מראים את מסגרת הזמן הכללית למגמות שונות.
תוכן > עתיד המחשב: הרוח על החומר

קאקו מתחיל עם חוק מור, ומשווה שבב שמנגן "יום הולדת שמח" עם כוח המחשוב של בעלות הברית בשנת 1945, וקובע כי השבב מכיל הרבה יותר כוח מחשוב, וכי "היטלר, צ'רצ'יל, או רוזוולט היו הורגים כדי לקבל את השבב". הוא צופה כי כוח המחשוב יגדל עד לנקודה שבה מחשבים, בדומה לחשמל, נייר ומים "יטמעו במרקם חיינו, ושבבי מחשב יחוברו לקירות".
בנוסף לכך הוא צופה כי משקפיים ועדשות מגע יהיו מחוברים לאינטרנט, תוך שימוש בטכנולוגיה הדומה למציאות וירטואלית. מכוניות ללא נהג יעבדו בעזרת מערכת ה-GPS. תחזית זו נתמכת בידי מרוץ האתגר הגדול של דארפ"א. הטכנולוגיה תאפשר לבני אדם לשלוט במחשבים עם חיישני מוח זעירים ו"כמו קוסמים, נוכל להזיז חפצים מסביבנו בעוצמת מוחנו."
תוכן > עתיד הבינה המלאכותית: עליית המכונות

קאקו דן בחלקי גוף רובוטיים, רובוטים מודולריים, אבטלה טכנולוגית הנגרמת על ידי רובוטים, תחליפים ואוואטרים, והנדסה של המוח. קאקו דן בשלושת חוקי הרובוטיקה ובסתירות שלהם. הוא תומך ב"שבב במוח הרובוטים אשר יכבה אותם אוטומטית אם יש להם מחשבות רצחניות", ומאמין כי התרחיש הסביר ביותר הוא שרובוטים יהיו חופשיים לזרוע הרס וחורבן, אך יהיו מתוכנתים לחסד ורצון טוב.
תוכן > עתיד הרפואה: להיות מושלם ויותר מזה

קאקו מאמין כי בעתיד, תכנות מחדש של אחד הגנים יוכל להעשות על ידי שימוש בווירוס המתוכנת במיוחד לכך, ויפעיל גנים המאיטים את תהליך ההזדקנות. ננו-חיישנים בחדר יבדקו אם יש לנו סרטן או מחלות שונות וננורובוטים יכולו להזריק תרופות לתאים חולים. בנוסף לכך ההתקדמות בחילוץ תאי הגזע תאפשר גידול של איברים חדשים. לפי דעתו, הרעיון של החייאת מינים נכחדים הוא אפשרי ביולוגית.
תוכן > ננו-טכנולוגיה: הכול מכלום?

קאקו דן בחומר מתוכנת, מחשבים קוונטיים, ננו-צינורית פחמן, וכן באפשרות של משכפלים. הוא גם מצפה שמגוון של ננוטכנולוגיה יחפשו וישמידו תאי סרטן בצורה נקייה, תוך השארת תאים רגילים ללא פגע.
תוכן > עתיד האנרגיה: אנרגיה מהכוכבים

קאקו דן בהתרוקנות השמן על פני כדור הארץ ומצביע על עקומת הוברט, והבעיה של מהגרים שרוצים לחיות את החלום האמריקאי הבזבזני מבחינת אנרגיה. הוא צופה כי אנרגיה ממימן ואנרגיה סולארית יהיו האנרגיות העתידיות, ומציין כיצד הנרי פורד ותומאס אדיסון הימרו מה ישלוט: נפט או חשמל. הוא מתאר את תהליכי ההיתוך עם לייזר ועם שדות מגנטיים, ומבטל את ההיתוך הקר כ"מבוי סתום". קאקו טוען כי מדינות אינן ששות להתמודד עם ההתחממות הגלובלית בגלל הפזרנות שלהן בשימוש בנפט, שמהווה מקור אנרגיה זול, ומעודד את הצמיחה הכלכלית. קאקו טוען כי בעתיד מוליכי-על בטמפרטורת החדר יובילו לעידן של מכוניות המרחפות על מגנטים.
תוכן > עתיד המסע בחלל: אל הכוכבים

קאקו דן בכמה אפשרויות של מסע בחלל. מפרש שמש היא אחת האפשרויות. בניגוד לרקטות כימיות קונבנציונליות המשתמשות בחוקי התנועה של ניוטון, מפרשי שמש מנצלים את לחץ הקרינה מהכוכבים. קאקו מאמין כי אפשר להתקין לייזרים על הירח ולאחר שליחת מפרש השמש הלייזרים ירו בו ויתנו לו תנופה.
חלופה אחרת היא לשלוח אלפי ננו-ספינות, כאשר רק מעטות מגיעות ליעד. קאקו טוען כי"ברגע שהן מגיעות ליעד, הן יכולות ליצור מפעל שיוצר עותקים במספר בלתי מוגבל של עצמן". ננו-ספינות ידרשו רק דלק מועט כדי להאיץ. בנוסף לכך הן יכולות לבקר בכוכבים אחרים על ידי שיט בשדות המגנטיים של כוכבים אחרים.
תוכן > עתיד האושר: מנצחים ומפסידים

קאקו מסביר כיצד הרובוטים של חוק מור ישפיעו על עתיד הקפיטליזם, אילו אומות ישרדו ויגדלו, ואיך ארצות הברית גורמת ל"בריחת מוחות" בגלל חוקי הכלכלה שלהם.
תוכן > עתיד האנושות: ציוויליזציה פלנטרית

קאקו מדרג את הציוויליזציות של העתיד, עם סיווג על פי סולם קרדשב, אנטרופיה ועיבוד מידע. קאקו מציין כי עם הצמיחה הכלכלית הממוצעת האנושות תשיג מעמד של תרבות פלנטרית תוך כ-100 שנה, ומציין ש"אלמלא אסון טבע או מעשה הרה אסון של איוולת, התהוות התרחיש הזה בהיסטוריה הקולקטיבית שלנו הוא בלתי נמנע".
ראו גם

הפיזיקה של הבלתי אפשרי
העתיד של המוח
עתיד האנושות
עתידנות
אירוויזיון 2018

| --- | --- |
הסלוגן הרשמי של התחרות: "כולם לעלות!"   סלוגן: "כולם לעלות!"

 מספר התחרות:  63
 חצי גמר 1:  8 במאי 2018
 חצי גמר 2:  10 במאי 2018
 גמר:  12 במאי 2018
 מנחים:  קטרינה פורטדו דניאלה רוח פילומנה קאוטלה סילביה אלברטו
 רשת השידור המפיקה:  RTP
 מיקום האירוע:  אלטיס ארנה, ליסבון, פורטוגל
 המפקח על התחרות:  יון אולה סאנד
 השיר הזוכה:  ישראל ישראל - "Toy"
 שיטת הניקוד:  שופטים: 1–8, 10, 12 נקודות קהל: הצגת הניקוד מנמוך לגבוה
 מספר משתתפות:  43
 מדינות שחוזרות לאחר פרישה:  רוסיה רוסיה
 מדינות שפרשו מהתחרות:  אין
 המדינות המשתתפות
 
   מדינות משתתפות בגמר   מדינות משתתפות שלא העפילו לגמר   מדינות שהשתתפו בעבר, אך לא בשנה זו
 → אירוויזיון 2017 אירוויזיון 2019 ← 
 
תחרות הזמר של האירוויזיון לשנת 2018 היא ההפקה ה־63 של התחרות מטעם איגוד השידור האירופי. התחרות התקיימה לראשונה בליסבון בירת פורטוגל, המנצחת באירוויזיון 2017, בהשתתפותן של 43 מדינות. בשנה זו, לראשונה בתחרות, הנחו את האירוויזיון ארבע מנחות (ולא שלושה, שניים או אחד כמו בתחרויות קודמות): קטרינה פורטדו, דניאלה רוח, פילומנה קאוטלה וסילביה אלברטו.
הזוכה בתחרות היא ישראל עם השיר "Toy" בביצועה של נטע ברזילי אשר זכה ל-529 נקודות מהשופטים ומהקהל, אחרי 3 פעמים שישראל זכתה ב־1978, 1979 ו-1998. בנוסף לכך, שתי מדינות רשמו שיאי מיקום גבוה חדשים: קפריסין, אשר הגיעה למקום השני בפעם הראשונה, וצ׳כיה, אשר הגיעה למקום השישי ובעקבות כך הצליחה בפעם הראשונה להתברג בעשירייה הגבוהה.
כמו כן, שלוש מדינות לא הצליחו להעפיל לגמר בפעם הראשונה לאחר הצלחתן בכך בתחרויות קודמות והן: רוסיה, רומניה ואזרבייג׳ן. בנוסף לכך, זהו גמר ראשון שאף מדינה מחבל הקווקז לא השתתפה בו (בתחרות האחרונה שזה קרה, הייתה בשנת 2005, טרם ארמניה נכנסה לתחרות).
בנוסף, לפי נתונים שפרסם איגוד השידור האירופי צפו בתחרות השנה כ-186 מיליון אנשים מ-42 תחנות שידור ברחבי העולם. עלייה של 4 מיליון צופים, ביחס לשנת 2017.
בעקבות הניצחון נקבעה ישראל כמארחת אירוויזיון 2019.
מבנה התחרות

הסלוגן של התחרות, "כולם לעלות!", נחשף ב־7 בנובמבר 2017. העיצוב החזותי שלו כולל מוטיבים של האוקיינוס, רמז למיקומה של ליסבון העיר המארחת לאורך החוף האטלנטי של פורטוגל; לצד הסמל הראשי, המציג קונכייה מסוגננת, שבתוכו 12 סמלים משלימים שנועדו לסמל היבטים שונים של מערכת אקולוגית ימית. ריבוי הלוגואים גם מבטא נושאים מרכזיים כגון מִגְוָן, כבוד וסובלנות.
ב־29 בינואר 2018 נערך טקס שבו הוגרלו המדינות לחצאי גמר. הטקס כולל גם את המעבר של סמל האירוויזיון מראש עיריית קייב (העיר המארחת של התחרות הקודמת) לראש עיריית ליסבון (המארחת הנוכחית).
השנה חזרה רוסיה לתחרות, לאחר שבשנה שעברה נעדרה בעקבות הסכסוך שלה עם אוקראינה והרחקת הזמרת יוליה סמוילובה משטח המדינה. עם זאת, היא לא הצליחה לעבור את שלב חצי הגמר.
עקב חובות מתמשכים, הודיע איגוד השידור האירופי כי מקדוניה לא תוכל להשתתף בתחרות השנה. עם זאת, ב־17 בנובמבר 2017 הודיע איגוד השידור האירופי (EBU) כי מקדוניה תוכל להשתתף באירוויזיון השנה.
שיטת הניקוד השנה הייתה כפי שהייתה בשנתיים הקודמות: מגישי הניקוד מכריזים את שם המדינה שקיבלה 12 נקודות מחבר השופטים לאחר שהופיעו שאר הנקודות (1 עד 8 ו־10) על המסך ועודכנו בהתאם. לאחר מכן יקריאו המנחים את הניקוד שניתן לכל מדינה כתוצאה מהצבעת הקהל (מאחדים את 1-8,10,12 של קהל מכל מדינה) החל מהמדינה שקיבלה הכי פחות נקודות עד למדינה שקיבלה את מרב הנקודות מהקהל. המדינה שקיבלה את סכום הנקודות המשוקלל הגבוה ביותר (שופטים וקהל), תוכרז כמנצחת אירוויזיון 2018.
ב-30 באפריל 2018 פרסם איגוד השידור האירופי את שמות השופטים מהמדינות השונות, שדירוג השירים שלהם יהווה 50% מההצבעה של כל מדינה, ויושלם עם הצבעות קהל הצופים שיהוו 50% נוספים.
מיקום התחרות

| עיר | אולם | מקומות | הערות |
| --- | --- | --- | --- |
| ליסבון | אלטיס ארנה | 20,000 | האולם אירח בעבר את תערוכת אקספו 98', גביע העולם בכדורסל עד גיל 19 לשנת 1999, אליפות סבב המאסטרס העולמי לשנת 2000, אליפות העולם באתלטיקה באולם לשנת 2001, אליפות העולם בכדוריד לשנת 2003, פרסי המוזיקה של MTV אירופה לשנת 2005, גביע אירופה בקטרגל בשנים 2002, 2010 ו־2015, כמו כן אירח האולם הופעות חיות במהלך השנים |
עיצוב במת התחרות

הבמה בליסבון עוצבה בידי פלוריאן וידר (Florian Wieder), בהשראת ארבע נקודות מפתח הקשורות לתרבות ולהיסטוריה של פורטוגל: ניווט, הים, הספינות והמפות.
מדינות משתתפות > חצי גמר ראשון

חצי הגמר הראשון התקיים ב-8 במאי והשתתפו בו 19 מדינות, ובו הצביעו גם המדינות הבאות המשתתפות אוטומטית בגמר: פורטוגל, ספרד ובריטניה.
המדינות שהעפילו לגמר הן: אוסטריה, אירלנד, אלבניה, אסטוניה, בולגריה, ישראל, ליטא, פינלנד, צ'כיה וקפריסין.
| סדר | מדינה | שפה | אמן | שיר | תרגום | מיקום סופי | ניקוד סופי | ניקוד השופטים | ניקוד הקהל |
| --- | --- | --- | --- | --- | --- | --- | --- | --- | --- |
| 01 | אזרבייג'ן אזרבייג'ן | אנגלית | אייסל | X My Heart | נשבעת | 11 | 94 | 47 | 47 |
| 02 | איסלנד איסלנד | אנגלית | ארי אולפסון | Our Choice | הבחירה שלנו | 19 | 15 | 15 | 0 |
| 03 | אלבניה אלבניה | אלבנית | אאוגנט בושפפה | Mall | כמיהה | 8 | 162 | 114 | 48 |
| 04 | בלגיה בלגיה | אנגלית | סנק | A Matter of Time | עניין של זמן | 12 | 91 | 71 | 20 |
| 05 | צ'כיה צ'כיה | אנגלית | מיקולאש יוזף | Lie to Me | שקרי לי | 3 | 232 | 98 | 134 |
| 06 | ליטא ליטא | אנגלית | אייווה זאסימאוסקייטה | When We're Old | כשנהיה זקנים | 9 | 119 | 57 | 62 |
| 07 | ישראל ישראל | אנגלית | נטע ברזילי | Toy | צעצוע | 1 | 283 | 167 | 116 |
| 08 | בלארוס בלארוס | אנגלית | אלקסיב | Forever | לנצח | 16 | 65 | 20 | 45 |
| 09 | אסטוניה אסטוניה | איטלקית | אלינה נצ'אייבה | La Forza | הכוח | 5 | 201 | 81 | 120 |
| 10 | בולגריה בולגריה | אנגלית | Equinox | Bones | עצמות | 7 | 177 | 107 | 70 |
| 11 | מקדוניה מקדוניה | אנגלית | איי קיו | Lost And Found | אבדות ומציאות | 18 | 24 | 18 | 6 |
| 12 | קרואטיה קרואטיה | אנגלית | פרנקה באטליץ' | Crazy | משוגעת | 17 | 63 | 46 | 17 |
| 13 | אוסטריה אוסטריה | אנגלית | סזאר סמפסון | Nobody But You | אף אחת מלבדך | 4 | 231 | 115 | 116 |
| 14 | יוון יוון | יוונית | יאנה טרזי | Oneiro Mou | החלום שלי | 14 | 81 | 28 | 53 |
| 15 | פינלנד פינלנד | אנגלית | שרה אלטו | Monsters | מפלצות | 10 | 108 | 35 | 73 |
| 16 | ארמניה ארמניה | ארמנית | סוואק חנגיאן | Qami | רוח | 15 | 79 | 38 | 41 |
| 17 | שווייץ שווייץ | אנגלית | זיבז | Stones | אבנים | 13 | 86 | 59 | 27 |
| 18 | אירלנד אירלנד | אנגלית | ראיין או'שונסי | Together | יחד | 6 | 179 | 71 | 108 |
| 19 | קפריסין קפריסין | אנגלית וספרדית | אלני פוריירה | Fuego | אש | 2 | 262 | 89 | 173 |
בשירה של ישראל, מופיע פעמיים משפט אחד בעברית.
בשירה של קפריסין, אף על פי ששפת המקור של השיר היא אנגלית, חוזרת המילה "Fuego" שמשמעותה בספרדית הוא "אש".
מדינות משתתפות > חצי גמר שני

חצי גמר זה התקיים ב-10 במאי והשתתפו בו 18 מדינות, ובו הצביעו גם המדינות הבאות המשתתפות אוטומטית בגמר: גרמניה, צרפת ואיטליה.
המדינות שהעפילו לגמר הן: סרביה, מולדובה, הונגריה, אוקראינה, שוודיה, אוסטרליה, נורווגיה, דנמרק, סלובניה והולנד.
| סדר | מדינה | שפה | אמן | שיר | תרגום | מיקום סופי | ניקוד סופי | ניקוד השופטים | ניקוד הקהל |
| --- | --- | --- | --- | --- | --- | --- | --- | --- | --- |
| 01 | נורווגיה נורווגיה | אנגלית | אלכסנדר ריבאק | That's How You Write a Song | כך תכתוב שיר | 1 | 266 | 133 | 133 |
| 02 | רומניה רומניה | אנגלית | The Humans | Goodbye | להתראות | 11 | 107 | 67 | 40 |
| 03 | סרביה סרביה | סרבית | סאניה איליץ' ובלקניקה | Nova Deca | ילדים חדשים | 9 | 117 | 45 | 72 |
| 04 | סן מרינו סן מרינו | אנגלית | ג'סיקה מוסקט וג'ניפר ברנינג | Who We Are | מי שאנחנו | 17 | 28 | 14 | 14 |
| 05 | דנמרק דנמרק | אנגלית | רסמוסן | Higher Ground | שטח גבוה יותר | 5 | 204 | 40 | 164 |
| 06 | רוסיה רוסיה | אנגלית | יוליה סמוילובה | I Won't Break | אני לא אשבר | 15 | 65 | 14 | 51 |
| 07 | מולדובה מולדובה | אנגלית | DoReDoS | My Lucky Day | יום המזל שלי | 3 | 235 | 82 | 153 |
| 08 | הולנד הולנד | אנגלית | ויילון | Outlaw In 'Em | פורע חוק בתוכו | 7 | 174 | 127 | 47 |
| 09 | אוסטרליה אוסטרליה | אנגלית | ג'סיקה מאובוי | We Got Love | יש לנו אהבה | 4 | 212 | 130 | 82 |
| 10 | גאורגיה גאורגיה | גאורגית | Iriao | For You | עבורך | 18 | 24 | 11 | 13 |
| 11 | פולין פולין | אנגלית | לוקאס מאייר וגרומי | Light Me Up | האירי אותי | 14 | 81 | 21 | 60 |
| 12 | מלטה מלטה | אנגלית | קריסטבל | Taboo | טאבו | 13 | 101 | 93 | 8 |
| 13 | הונגריה הונגריה | הונגרית | AWS | !Viszlát nyár | להתראות קיץ! | 10 | 111 | 23 | 88 |
| 14 | לטביה לטביה | אנגלית | לאורה ריזוטו | Funny Girl | ילדה מצחיקה | 12 | 106 | 92 | 14 |
| 15 | שוודיה שוודיה | אנגלית | בנג'מין אינגרוסו | Dance You Off | תרקוד עד שיגעון | 2 | 254 | 171 | 83 |
| 16 | מונטנגרו מונטנגרו | מונטנגרית | ואניה ראדובנוביץ' | Inje | כפור | 16 | 40 | 23 | 17 |
| 17 | סלובניה סלובניה | סלובנית | ליאה סירק | Hvala, Ne | תודה, לא! | 8 | 132 | 67 | 65 |
| 18 | אוקראינה אוקראינה | אנגלית | מלובין | Under The Ladder | מתחת לסולם | 6 | 179 | 65 | 114 |
באותו יום של חצי הגמר הראשון מתקיים באיטליה הגמר של העונה החמישית של "The Voice Italia", ולכן איטליה שובצה מראש להצביע בחצי הגמר השני.
שירה של סרביה מכיל, בנוסף לשפה הסרבית, כמה משפטים בדיאלקט הטורלקיאני.
שירה של גאורגיה, על אף שמו האנגלי, מושר כולו בשפה הגיאורגית.
לוח 12 נקודות

בלוח זה מוצג מי נתן למי 12 נקודות.
| 12 נקודות ל- | 12 נקודות מ- |
| --- | --- |
אוסטריה אוסטריה: הממלכה המאוחדת הממלכה המאוחדת, רומניה רומניה, איסלנד איסלנד, בלגיה בלגיה, אסטוניה אסטוניה, בולגריה בולגריה, ישראל ישראל, פולין פולין, ליטא ליטא
שוודיה שוודיה: גאורגיה גאורגיה, לטביה לטביה, אוסטרליה אוסטרליה, סרביה סרביה, קפריסין קפריסין, ארמניה ארמניה, גרמניה גרמניה, סלובניה סלובניה
קפריסין קפריסין: בלארוס בלארוס, מלטה מלטה, ספרד ספרד, שוודיה שוודיה, אירלנד אירלנד, יוון יוון
ישראל ישראל: סן מרינו סן מרינו, אוסטריה אוסטריה, צ'כיה צ'כיה, צרפת צרפת, פינלנד פינלנד
גרמניה גרמניה: הולנד הולנד, דנמרק דנמרק, נורווגיה נורווגיה, שווייץ שווייץ
אסטוניה אסטוניה: מקדוניה מקדוניה, מולדובה מולדובה, פורטוגל פורטוגל
צרפת צרפת: אוקראינה אוקראינה
אלבניה אלבניה: אזרבייג'ן אזרבייג'ן
איטליה איטליה: אלבניה אלבניה
ליטא ליטא: קרואטיה קרואטיה
נורווגיה נורווגיה: איטליה איטליה
דנמרק דנמרק: הונגריה הונגריה
סרביה סרביה: מונטנגרו מונטנגרו
מולדובה מולדובה: רוסיה רוסיה
מדינות אחרות > מדינות באיגוד השידור האירופאי

אנדורה אנדורה – רשות השידור באנדורה (RTVA) הכריזה ב־14 במאי 2017 כי לא תשתתף בתחרות ב־2018 עקב שינויים פיננסיים וארגוניים של הרשות המשדרת.
טורקיה טורקיה – התבטאויות של מספר אמנים טורקים, כמו גם שינויים בהנהלת רשת TRT, הובילו לסברה לפיה טורקיה תחזור להשתתף באירוויזיון לראשונה מאז 2012. באוגוסט 2017 הודיעה רשת TRT כי טורקיה לא תשוב לתחרות גם ב־2018‏.
מקדוניה מקדוניה – עקב חובות מתמשכים, איגוד השידור האירופי לא איפשר למקדוניה להשתתף בתחרות בשנה זו. למרות זאת, ב־17 בנובמבר 2017 הכריז איגוד השידור האירופי כי מקדוניה תוכל להשתתף בתחרות בשנה זו.
מדינות אחרות > מדינות שאינן חברות באיגוד השידור האירופי

קזחסטן קזחסטן – רשת "Khabar Agency" הקזחית הצטרפה לאיגוד השידור האירופי כחברה בתחילת 2016, מה שפתח את האפשרות להשתתפות עתידית. כמו כן, זוכת ה"טורקיוויזיון" לשנת 2014, ז'נאר דוגלובה הצהירה כי היא מעוניינת לייצג את מדינתה בתחרות. ב־25 בספטמבר רשת "Khabar Agency" אמרה כי אין לה מידע כעת על השתתפות באירוויזיון 2018, והיא בודקת עם איגוד השידור האירופי אם תוכל לקבל הזמנה בדומה להזמנה המותנית שקיבלה אוסטרליה לאירוויזיון 2015.
ליכטנשטיין ליכטנשטיין – ב־1 בספטמבר 2017, רשות השידור של ליכטנשטיין אישרה כי המדינה לא תערוך את השתתפותה הראשונה בתחרות בשנה זאת. עם זאת, רשות השידור של המדינה הכריזה כי היא בתהליכי הצטרפות לאיגוד השידור האירופי ותכננה לערוך את הופעתה הראשונה בתחרות ב־2019, דבר שלבסוף לא קרה.
קוסובו קוסובו – קוסובו הביעה עניין בהשתתפות בתחרות בשנה זאת, אך האפשרות נמצאה כלא רלוונטית, משום שאינה חברה באיגוד השידור האירופי.
מבצעים חוזרים בתחרות

| מדינה | מבצע | שנים קודמות | מקום |
| --- | --- | --- | --- |
| אוסטריה אוסטריה | סזאר סמפסון | 2016 (כזמר ליווי ורקדן עבור בולגריה) | 4 |
| אוסטריה אוסטריה | סזאר סמפסון | 2017 (כזמר ליווי עבור בולגריה) | 2 |
| אוסטרליה אוסטרליה | ג'סיקה מאובוי | 2014 | מופע ביניים |
| בולגריה בולגריה | ולאדו מיכאילוב (חלק מאיקווינוקס) | 2017 (כזמר ליווי עבור בולגריה) | 2 |
| הממלכה המאוחדת בריטניה | סורי | 2015 (כזמרת ליווי ורקדנית עבור בלגיה) | 4 |
| הממלכה המאוחדת בריטניה | סורי | 2017 (כזמרת ליווי עבור בלגיה) | 4 |
| הולנד הולנד | ויילון | 2014 (כחלק מהרכב) | 2 |
| נורווגיה נורווגיה | אלכסנדר ריבאק | 2009 | 1 |
| סלובניה סלובניה | ליאה סירק | 2014 (כזמרת ליווי) | 25 |
| סלובניה סלובניה | ליאה סירק | 2016 (כזמרת ליווי) | 14 (חצי גמר) |
| רוסיה רוסיה | יוליה סמוילובה | 2017 | הופעתה נפסלה |
מגישי הניקוד

אוסטרליה אוסטרליה – ריקארדו גונקאלוס
אוקראינה אוקראינה – נאטה ז'יז'צ'נקו (חלק ממופעי הביניים בגמר אירוויזיון 2017)
איסלנד איסלנד – אדה סיף פלסדוטיר
איטליה איטליה – ג'וליה ולנטינה פאלרמו
אסטוניה אסטוניה – אוט אואסטאס
בלגיה בלגיה – דנירה בוכריס טנקסידיס
בלארוס בלארוס –Naviband (נציגי בלארוס באירוויזיון 2017)
גאורגיה גאורגיה – טאקו גצ'צ'ילדזה (נציגת גיאורגיה באירוויזיון 2017)
גרמניה גרמניה – ברברה שנברגר
הולנד הולנד – O'G3NE (נציגות הולנד באירוויזיון 2017)
הממלכה המאוחדת הממלכה המאוחדת – מל ג'דרויק
יוון יוון – אולינה חנופולו
ישראל ישראל – לוסי איוב
מקדוניה מקדוניה – יאנה בורצ'סקה
סלובניה סלובניה – מאיה קאוץ (נציגת סלובניה באירוויזיון 2011)
סן מרינו סן מרינו – ג'ון קנדי או'קונור
ספרד ספרד – ניאבס אלברס
פולין פולין –
צ'כיה צ'כיה – רדקה רוסיצקה
צרפת צרפת – אלודי גוסיה
קפריסין קפריסין – הוביג דמירג'יאן (נציג קפריסין באירוויזיון 2017)
קרואטיה קרואטיה – אורסולה טולג'
רומניה רומניה – סוניה ארג'ינט-יונסקו
רוסיה רוסיה - אלסו (נציגת רוסיה באירוויזיון 2000)
שוודיה שוודיה – פליקס סנדמן (מקום שני במלודיפסטיבלן 2018)
שווייץ שווייץ – לטיסיה קרבחאלו
מקדוניה הצפונית מקדוניה הצפונית - יאנה בורצ'סקה
אוסטריה אוסטריה - קטרינה בלוביטש
אירלנד אירלנד - ניקי ביירן (נציג אירלנד באירוויזיון 2016)
ישראל באירוויזיון 2018

אירוויזיון 2018 הוא הראשון ששודר בישראל על ידי התאגיד "כאן", לאחר סגירתה של רשות השידור כשנה קודם לכן. שידור גמר התחרות זכה לפופולריות רבה בישראל וקיבל חשיפה לכ-2 מיליון צופים. את הגמר פרשנו ארז טל ועידית הרשקוביץ.
לוסי איוב, המגישה הערבייה-ישראלית נבחרה לראשונה על ידי תאגיד השידור הישראלי למסור את תוצאות הניקוד הישראלי לשירי אירוויזיון 2018 (ובכך החליפה את עופר נחשון של רשות השידור). דבר שגרם להד תקשורתי עקב תגובתה של שרת התרבות מירי רגב במחאה על כך שאיוב החליטה לדבר בשידור הבינלאומי גם בערבית וגם לא אזכרה את ירושלים.
השיר "Toy" שביצעה נטע ברזילי (זוכת "הכוכב הבא לאירוויזיון") נבחר לייצג את ישראל בתחרות, הפך לפופולרי בעולם טרם תחילת התחרות.
השיר זכה במקום ה-1 עם 529 נקודות, מה שהביא לניצחון הרביעי בתחרות של ישראל.
בנובמבר 2018, חודשים אחרי סיום הגמר, כאן 11 הוציאו את הסרט "כפרה עליה, נטע" שמספר את כל התהליך במצלמות-יד, מתוך הארוויזיון ומתוך כל מה שעברה נטע בדרכה לשם ומה שהיא עברה שם. מנחי הסרט הם אסי עזר ורותם סלע, אשר בכל הסרט רואים אותם מרייאנים את כל הצוות ההפקתי של ישראל בארוויזיון 2018, כולל את נטע. קוראים לסרט "כפרה עליה, נטע" מכיוון שגם בחצי הגמר וגם בגמר של הארוויזיון, לאחר שסיימה את שירה, צעקה ברחבי האולם "תודה אירופה!" (באנגלית) כמו כל משתתף אחרי שירו, אך לאחר מכן צרחה גם "כפרה עליכם!" בעברית. אורך הסרט הוא 44 דקות, ואפשר למצוא אותו כיום בערוץ היוטיוב של כאן 11.
ראו גם

אירוויזיון למוזיקאים צעירים 2018
אירוויזיון הילדים 2018